open-index/open-wikipedia-markdown huggingface dataset:
Լեոնիդ Յակուբովիչ

**Լեոնիդ Արկադիի Յակուբովիչ** (), Ռուսաստանի ժողովրդական ու  վաստակավոր արտիստ, դերասան, շոումեն, գրող, «Հրաշքների դաշտ» հաղորդման հաղորդավար։

## Գործունեություն
Լեոնիդ Յակուբովիչը ծնվել է 1945 թվականին Մոսկվայում։ Հայրը՝ Արկադիի Յակուբովիչը, եղել է ինժեներ, մայրը՝ Ռիմմա Յակուբովիչը բժիշկ-գինեկոլոգ։ Լեոնիդ Յակուբովիչը սովորել է Մոսկվայի  Կույբիշևի անվան մեքենաշինական ինստիտուտում։ Ուսանողական տարիներից մասնակցել է ՈՒՀԱ մրցույթներին ու աչքի ընկել գրական գործունեությամբ՝ գրելով սցենարներ տարբեր հաղորդումների համար։ Նա բազմաթիվ պատմվածքների, բեմական ու թատերական ներկայացումների, էստրադային մենախոսությունների և մի քանի պիեսների հեղինակ է։ Նրա համբավը բարձրացավ 1991 թվականից, երբ սկսեց վարել ռուսական «Հրաշքների դաշտ» հաղորդումը։ 2004 թվականից «Եդինայա Ռոսիա» կուսակցության անդամ է։ 2012 թվականի փետրվարից ընդգրկվել է Ռուսաստանի Դաշնության նախագահի թեկնածու Վլադիմիր Պուտինի վստահված անձանց ցուցակի մեջ։
## Անձնական կյանք
*Առաջին կինը՝ Ռաիսա
*Երկրորդ կինը՝ Գալինա Յակուբովիչ (Անտոնովա)
*Որդին՝ Արտյոմ Անտոնով, (1973)
*Թոռը՝ Սոֆյա Արտյոմովնա, (2000)
*Երրորդ կինը՝ Մարինա Յակուբովիչ, (Վիդո)
* Աղջիկը՝ Վարվարա Լեոնիդովնա, (1998)

## Ֆիլմեր
* Մի անգամ՝ քսան տարի անց, 1980 թ., Однажды двадцать лет спустя
*Եկեք, առանց աճպարարության, 1992 թ., Давайте без фокусов!
*Աննա, 6-ից 18, 1993 թ., Анна: от 6 до 18
*Փեսացուն Մայամիից, 1994 թ, Жених из Майами
*Խաչակիրը, 1995 թ Крестоносец
*Մոսկովյան արձակուրդներ, 1995 թ,  Московские каникулы
*Երալաշ, 1996 թ, Ералаш
*Հին երգեր գլխավորի մասին, 1996 թ, Старые песни о главном
*Հին երգեր գլխավորի մասին 2, 1997 թ, Старые песни о главном 2
*Եղբայր 2, 2000 թ, Брат 2
*Ռուս ամազոնուհիները, 2002 թ, Русские амазонки
*Հրաշքներին մի սովորեք, 2003 թ, Не привыкайте к чудесам
*Ռուս ամազոնուհիները 2,2003 թ, Русские амазонки 2
*Ծաղրածուներին չեն սպանում, 2005 թ, Клоунов не убивают
*Երեք օր Օդեսայում, 2007 թ, Три дня в Одессе
*Բուրատինոյի վերադարձը, 2013 թ, Возвращение Буратино
*Իմ երազանքների պապիկը, 2014 թ, Дедушка моей мечты
*Հրաշքների երկիր, 2016 թ, Страна чудес

## Ծանոթագրություններ

Կատեգորիա:Ռուսաստանի հեռուստատեսության դերասաններ
Կատեգորիա:ՏԷՖԻ մրցանակի դափնեկիրներ
Կատեգորիա:«Միասնական Ռուսաստան» կուսակցության անդամներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս գրողներ
Կատեգորիա:Ռուս հաղորդավարներ
Շևեռնի (դղյակ)

**Շևեռնի դղյակ** () Լուարայի դղյակներից մեկը, Ֆրանսիայի Սոլոն մարզի համանուն համայնքում։

## Պատմություն
15-16-րդ դարերում Շևեռնի բնակավայրին տիրում էին դե Շևեռնի կոմսերը։ Թագավոր Հենրի 2-րդ Վալուան վերցնում է նրանց հողերը և նվիրում իր սիրուհի Դիանա դե Պուատյեին։
Դաստակերտն իր ուշ վերածննդյան ճարտարապետությամբ հիշեցնում է Փարիզի Լյուքսեմբուրգյան պալատին:Դա կապված է նրա հետ, որ դղյակը նախագծել է Ժակ Բուժյեն՝ Սալոմոն դե Բրոսայի աշակերտը, ով ղեկավարել է փարիզյան նստավայրի կառուցումը։ Հիմնականն շինարարական աշխատանքները տարվել են 1624 թվականից մինչև 1630 թվականը։ Պատվիրատու է հանդիսացել թագավորական կանցլեր Ֆիլիպ Յուրոն։ Ինտերիերի ձևավորումն ավարտվել է 1650 թվականին։

1802 թվականին Յուրոյի ժառանգներն ստիպված էին վաճառել կալվածքը, սակայն նապոլեոնյան պատերազմի ավարտից հետո այն վերադարձնում են իրենց ձեռքը։ 1914 թվականին շատոյի տերերը Ֆրանսիայում առաջիններից մեկն էին, որ այն բացեցին զբոսաշրջիկների ազատ այցելության համար։ Ընտանիքը մինչ օրս շարունակում է տիրել դղյակին։

## Այժմեություն
Շնորհիվ միևնույն ընտանիքի ձեռքում անընդմեջ գտնվելուն, Շևերնին Լուարայի դղյակներից ամենալավն է պահպանել իր սկզբնական ինտերիերները, ներառյալ Ֆրանսիայի լավագույն գեղանկարիչների վրձնի գործ հանդիսացող դղյակի տերերի դիմանկարները։ Լուարայի դղյակների շարքի այլ դղյակների հետ «Համաշխարհային ժառանգություն» նախագծի շրջանակներում Շևերնին գտնվում է ՅՈՒՆԵՍԿՕ-ի պահպանության տակ։

Շևերնին հայտնի է իր շնանոցով և շներով կանոնավոր որսերով։ Բելգիացի նկարիչ Էրժեի «Թենթենի արկածները» կոմիքսի Մուլենսար դղյակը նկարված է հենց Շևերնի դղյակից։

## Ծանոթագրություններ

## Արտաքին հղումներ
* Շևեռնի դղյակի պաշտոնական կայքը , 

Կատեգորիա:Ֆրանսիայի դղյակներ
Կատեգորիա:Ֆրանսիայի թանգարաններ
Կատեգորիա:Համաշխարհային ժառանգություն Ֆրանսիայում
Կատեգորիա:17-րդ դարի կառույցներ
Քթուլհու

**Քթուլհու** (), հորինված տիեզերական էակ, որը ստեղծել է Հովարդ Ֆիլիպս Լավքրաֆտը և առաջին անգամ նկարագրել` իր «Քթուլհուի կանչը» կարճ պատմվածքում («Weird Tales», 1928 թվական)։ Լավքրաֆտը Քթուլհուին պատկերում է որպես հսկա մի տիեզերական արարած, որը պաշտամունքի առարկա է։ Քթուլհուն մասամբ ութոտանի է, մասամբ՝ մարդ և մասմաբ՝ վիշապ։ Քթուլհիի անունով է անվանվել Լավքրաֆտից ոգեշնչված էակների պանթեոնը՝ Քթուլհու Միֆոսը։

## Ծագումնաբանություն
Չնայած բառը հորինել է Լավքրաֆթը 1926 թվականին, այն ենթադրաբար ծագել է հին հունարեն «քթոնիկ» բառից, որը նշանակում է «այլմոլորակային», որի մասին խոսում է նաև Լավքրաֆտը իր «Առնետները պատերին» պատմվածքի ավարտին (1923)։

Քթուլհուն նաև անվանվել է այլ ձևերով և նկարագրվում է Հսկա, Մեռած կամ Զարհուրելի մակդիրներով։

## Նկարագրություն
«Քթուլհուի կանչը» պատմվածքի մեջ Լավքրաֆտը Քթուլհուին նկարագրում է որպես «դև՝ աղոտ մարդկային կերպարանքով, ութոտանու գլխով և շատ շոշափուկներով դեմքով, թեփուկավոր, ռետինանման մարմնով, առջևի և հետին վերջույթների հսկայական ճանկերով և երկար ու նեղ թևերով»։ Քթուլհուն նկարագրվել է որպես հսկա ութոտանու, մարդու և վիշապի խառնուրդ, հարյուրավոր մետր հասակով, մարդանման ձեռքերով և ոտքերով իսկ մեջքին՝ մնացորդային թևերով։ Քթուլհուի գլուխը պատկերվել է որպես համարյա հսկայական ութոտանի՝ բերանի շուրջը անհայտ քանակի շոշափուկներով։

## Հրատարակման պատմություն
Լավքրաֆտի առաջին կարճ պատմվածքը «Քթուլհուի կանչը» հրատարակվել է «*Weird Tales»*-ում 1928 թվականին, որտեղ Քթուլհուն ներկայացված է որպես չարակամ էակ։ Բանտարկված Քթուլհուն մարդկության մեծամասնության մոտ տագնապ է առաջացնում, իսկ շատ քչերի մոտ այն դառնում է պաշտամունքի առարկա (Նոր Զելանդիա, Գրենլանդիա, Լուիզիանա  և Չինական լեռներ)։ Կարճ պատմվածքում նշվում է, որ Քթուլհուն վերջիվերջո կվերադառնա, չնայած որ հիմա թակարդում է։ Նրան պաշտողները երգում են. «*Ph'nglui mglw'nafh Cthulhu R'lyeh wgah'nagl fhtagn«* («Իր Ռլյեհի տանը մահացած Քթուլհուն քնած սպասում է»)։

Լավքրաֆտը հետագայում կազմում է Քթուլհուի ծագումնաբանությունը («Ընտրյալ նամակներ») և դարձնում այն իր գրականության կենտրոնական կերպարը։ «Դունվիչի սարսափը» պատվածքը (1928) վերաբերում է Քթուլհուին, իսկ «Խավարում շշնջացողը» (1930) պատմվածքում նշվում է, որ կերպարներից մեկը գիտի Քթուլհուի ծագումը։

## Ծանոթագրություններ
Պենիարանդա դե Դուերոյի ամրոց

**Պենիարանդա դե Դուերոյի** (), ամրոց Իսպանիայի Բուրգոս տարածաշրջանում, լավ պահպանված միջնադարյան ամրոցներից մեկն է։ Նրա ամբողջական տեսքը երևում է մոտակա գյուղից։
1931 թվականի հունիսի 3-ի հրամանով Իսպանիայի մշակույթի նախարարության կողմից Պենիարանդա դե Դուերոյի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0000474 գրանցման համարի տակ։

## Պատմություն
Երկրորդ վերաբնակեցման ընթացքում ամրոցի նշանակությունը ավելի է մեծանում։ Ամրոցի տեսքը սկսվում է փոխվել։ Հին ամրոցի հատվածների մի մասը պահելով Կոմս Միրանդան որոշում է նրան նոր տեսք տալ։ Շինարարական աշխատանքները սկսվում են 15-րդ դարի կեսերին։ Այն իր հետքն է թողնում Իսպանիայում ամրոցաշինության մեջ։ Առանձնահատկությունն այն էր, որ ամրոցի մի մասը ընկնում էր ժայռոտ հատվածի վրա, իսկ մյուս մասը ամրոցի մոտեցնում էին դեպի մոտակա գետի մոտ, որը թույլ էր տալիս պաշարման ժամանակ ջրի պաշարների կուտակման, ինչպես նաև գետի հոսքը խոչընդոտ էր հանդիսանում զորքերի առաջխաղացմանը։ Այս ոճով Իսպանիայում հետագայում կառուցվում են մի շարք ամրոցներ, դրանցից են Պենեֆիելը և Գոմասը ():

## Ճարտարապետություն
Պենիարանդա դե Դուերոյի ամրոցի արևմտյան հատվածը հենված է Պենա դե Առանդա () ժայռին։ Մուտքի դուռը գտնվում է ամրոցի արևելյան հատվածում։ Ենթադրվում է, որ այն ունեցել է բացվող կամուրջ։ Համարվել է Իսպանիայի պարզունակ ամրոցներից մեկը։

Ամրոցի տեսքից երևում է, որ ամրոցի շինությունները բաժանվում են երկու տիպի, որոնք կառուցված են տարբեր գույնի և տեսակի քարատեսակից։

Ամրոց համալիրում առանձնանում է ամենից ամուր և հիմնական կենտրոնական գլխավոր աշտարակը, որը կառուցվել է 15-րդ դարի վերջերում։ Բաղկացած է չորս հարկերից։ Ներկայումս աշտարակ մտնում են մետաղից պատրաստված աստիճաններվ, որոնք բարձրանում են առաջին հարկի արևելյան պատի վրա տեղադրված դարպասի մոտ։ Առաջին հարկում բացակայում է լուսամուտները, այդ պատճառով էլ այնտեղ մութ է, իսկ ահա հետագա հարկերում առկա է մեկ կամ երկու լուսամուտ։ Արտաքին պատերը հղկված են։ Աշտարակը վերջանում է փոքրիկ ատամնաձև շարվածքով։ Աշտարակի կոմպլեկսի հիմնական մասը կառուցվել է հղկված քարերից, բացառությամբ Աշտարակի ՙթագի՚ և դռների հատվածներից, որոնց շինարարները տվել են որոշակի կերտվածք։

Ամրոցի հյուսիսարևմտյան հատվածում է գտնվում գլանաձև իրար կողք կողքի գտնվող ավելի մուք աշտարակները, որոնք կառուցված են կրաքարից։ Նրանք նույնպես ունեցել են ատամնավոր վերջություններ։

Հարավ-արևմտյան հատվածը գտնվում է ձորաեզրին։

## Այլ
17-րդ դարում ամրոցը եղել է լքված և անմարդաբնակ։

## Պատկերասրահ

CastilloDePeñarandaDeDuero20110625105812P1120492.jpg
CastilloDePeñarandaDeDuero20110625110304P1120504.jpg
CastilloDePeñarandaDeDuero20110625112506P1120527.jpg
CastilloDePeñarandaDeDueroP1120448-P1120450.jpg
CastilloDePeñarandaDeDuero20110625105506P1120483.jpg


## Ծանոթագրություններ

## Արտաքին հղումներ
* http://www.turismocastillayleon.com/en/art-culture-heritage/castles/castle-penaranda-de-duero
* http://castellinelmondo.altervista.org/en/castle/spain/castile-and-leon/penaranda-de-duero-castle/

Կատեգորիա:Իսպանիայի ամրոցներ
Սուրբ Ֆիլիպ ամրոց

**Սուրբ Ֆիլիպ ամրոց** (, ), ամրոց Մաոն նավահանգստի մուտքի մոտ։ Գտնվում է Մինորկա կղզու Էլ Կաստել համայնքում։

## Պատմություն
Ամրոցը կառուցվել է 1554 թվականին՝ որպես պաշտպանական հենակետ Միջերկրական ծովի արևմտյան հատվածից թուրքական պարբերական հարձակումների դեմ։ Ամրոցի դիրքը 16-17-րդ դարերում նպաստել է Իտալիայի հետ հաղորդակցությանը, իսկ ավելի ուշ, երբ Մեծ Բրիտանիան գրավել է Մենորկան, ամրոցը ծառայել է որպես Իսպանիայի տարածքում բրիտանական գաղութի ռազմածովային զինանոց։

1760-ական թվականներին բրիտանական ուժերը վերակառուցել են ամրոցը։ Ամրոցը հայտնի է դարձել բրիտանացիների կողմից երկու անհաջող պաշտպանությունների ժամանակ՝ Սուրբ Ֆիլիպ ամրոցի պաշարում (1756) և Մինորկայի արշավանք (1781), որի ժամանակ ամրոցը մասամբ քանդվել է։
մինի|Սուրբ Ֆիլիպ ամրոցի պաշարում (1756)

## Սան Կառլոս փարոս
մինի|Սուրբ Ֆիլիպ ամրոցի հատակագիծը (1780)
Մահոնի նավահանգստի նկատմամբ ունեցած դիրքի պատճառով ամրոցի տարածքը հարմար է եղել փարոսի համար, և 1852 թվականին այս վայրում կառուցվել է Սան Կառլոս փարոսը։ Լույսը դուրս էր հորդում 16 մետր բարձրությամբ միահարկ քարտաշային աշտարակից։

Փարոսի տեղայնքի թերի կողմն այն էր, որ գտնվում էր ամրոցի ռազմական զինանոցի ուղիղ կրակագծի տակ։

Կրակային վարժանքների ժամանակ փարոսի հսկիչները զգուշացվում էին, սակայն նրանք բողոքում էին, որ ռումբերը վնասում են շենքը և ահազանգում էին իրենց ընտանիքներին։ Իրավիճակը շարունակվեց մինչև 1912 թվականը, երբ փարոսը փակվեց և փոխարինվեց շարժական լույսի մետաղյա նավակահեծանով։

1970-ական թվականներին շարժական լույսը փոխարինվեց սյունի լույսով՝ տեղադրված 15 մետր բարձրությամբ բետոնե աշտարակի վրա ներկված սև ու սպիտակ երիզներով, 13 ծովային մղոն շառավղով։

Հին փարոսը վերջնականապես քանդվել է 1917 թվականին, որի մասերը օգտագործվել են նոր Favàritx փարոսի կառուցման ժամանակ։

## Գրականություն
* Terrón Ponce, José Luis. «La fortaleza de San Felipe en el puerto de Mahón. Análisis arquitectónico y táctico». Mahón, Consorcio del Museo Militar de Menorca. 2003, 235 pgs.

## Ծանոթագրություններ

## Արտաքին հղումներ
* Մենորկայի ռազմական թանգարան 

Կատեգորիա:Բալեարյան կղզիներ
Կատեգորիա:Իսպանիայի ամրոցներ
Թեքիրդաղ

thumb|225px|Օսմանյան շատրվանը Յալը հրապարակում
thumb|225px|Օսմանյան պատմական փայտե տներ
**Թեքիրդաղ** (, , ), քաղաք Թուրքիայի հյուսիսարևմտյան մասում, Թեքիրդաղի մարզկենտրոնն է։ Գտնվում է Թուրքիայի եվրոպական հատվածում։ Բնակչությունը 2000 թվականի մարդահամարի տվյալներով կազմում է 108 000 մարդ։

Թեքիրդաղը ունի մի քանի պատմական անվանումներ՝ *Ռոդոստո (Ρωδόστο)* կամ *Ռադեստուս (Ραιδεστός)*: Բյուզանդական ժամանակաշրջանում քաղաքը կոչվել է *Բյուզանդիոն (Βισάνθη)*, իսկ օսմանյան ժամանակաշրջանում քաղաքը կոչվել է *Թեքֆուր Դաղ*։ Այստեղից էլ ի հայտ է եկել ժամանակակից անվանումը։

## Պատմություն
Քաղաքի պատմությունը սկսվում է մ.թ.ա. 4000 թվականից։ Համարվում է, որ Թեքիրդաղի տեղում եղած Ռոդոստո քաղաքը հիմնել են Սամոս կղզու բնակիչները։ Քսենոփոնը իր Անաբասիս աշխատության մեջ նշում է, որ քաղաքը եղել է Տարսոս թագավորության կենտրոնը, որը կառավարում էր իշխան Սեուտեսը։

813 թվականին Ռոդոստոյի մոտ տեղի ունեցավ կարևոր ճակատամարտ Բուլղարիայի և Բյուզանդական կայսրության միջև, իսկ 1206 թվականին Բուլղարիայի և Լատինական կայսրության միջև։

1360 թվականին քաղաքը նվաճվել է օսմանյան թուրքերի կողմից, որից հետո այն ներառվել է Էդիրնեի վիլայեթի մեջ։

Առաջին համաշխարհային պատերազմից հետո, Թուրքիայի և Բալկանյան երկրների միջև կնքված հաշտության պայմանագրի համաձայն Թեքիրդաղը մտավ Բուլղարիայի կազմի մեջ։ Որոշ ժամանակ անց այն ետ վերադարձվեց Թուրքիային։

1918 թվականի սկզբից մինչև Առաջին համաշխարհային պատերազմի ավարտը քաղաքը եղել է հունական բանակի վերահսկողության ներքո և համաձայն Սևրի պայմանագրի քաղաքը պետք է մտներ Հունաստանի կազմի մեջ։ Սակայն 1922 թվականին Լոզանի պայմանագրով Հունաստանը պետք է զիջեր Թեքիրդաղը Թուրքիայի Հանրապետությանը։

1912 թվականին Թեքիրդաղում բնակվել են 26 020 հույներ, 20 775 թուրքեր, 13 000 հայեր և 2500 հրեաներ։

## Տես նաև
* Թուրքիայի քաղաքներ
* Թուրքիայի վարչական բաժանում
* Արևմտյան Թրակիա

## Ծանոթագրություններ

## Արտաքին հղումներ
* Թեքիրդաղի պաշտոնական կայք էջը 
* Թեքիրդաղի լուսանկարները

Կատեգորիա:Թուրքիայի առափնյա բնակավայրեր
Կատեգորիա:Թուրքիայի ձկնորսական համայնքներ
Կատեգորիա:Թուրքիայի քաղաքներ
Պրոտագոնիստ

[մինի|աջից|[Ուիլյամ Շեքսպիրի Համլետը՝ Դանիայի արքայազնը]]
**Պրոտագոնիստ** (: ՝ «առաջին» և ՝ «մրցում եմ», ՝ «մարտիկ»), ստեղծագործության գլխավոր հերոս, գլխավոր գործող անձ, դերասան, որը խաղում է գլխավոր դերում։

Պրոտագոնիստը պատմության կենտրոնում է, նա պիտի կատարի կարևոր ու դժվար ընտրությունները և դեմ առնի այդ ընտրությունների հետևանքներին։ Պրոտագոնիստը պիտի պատմությունը առաջ տանի։ Եթե պատմվածքը ունի ենթասյուժե կամ բաղկացած է մի քանի պատմություններից, ապա ամեն պատմությունը ունի իր պրոտագոնիստը։

Պրոտագոնիստ բառը մասնավորապես օգտագործվում է դրամաներում, վեպերում, օպերաներում, համակարգչային խաղերում և ֆիլմերում։ Այսպիսի պատմություններում պրոտագոնիստը գլխավոր դերասանն է։ Իսկ անտագոնիստը այն հերոսն է, որն անընդհատ փորձում է դժվարություններ ստեղծել պրոտագոնիստի համար՝ բացահայտելով իր բնավորության թուլություններն ու առավելությունները։

## Հին Հունաստան
Առաջին անգամ կիրառվել է մ․թ․ա․ 534 թվականին ողբերգության մեջ, երբ Աթենքում իր խմբի հետ հանդես եկավ «անտիկ ողբերգության հայր» Թեսպիս։

## Կեղծ պրոտագոնիստ
1960 թվականին էկրան բարձրացան «Պսիխո» և «Արկած» ֆիլմերը, որոնք հանդիսատեսին ապշեցրին ֆիլմի սկզբում գլխավոր հերոսի հանկարծակի անհետացմամբ։ Նման կերպարին կարելի է բնորոշել որպես «կեղծ պրոտագոնիստ»։

## Պրոտագոնիստ → անտագոնիստ
Պրոտագոնիստի ևս մեկ կերպարանափոխություն (պրոտագոնիստը դառնում է անտագոնիստ) մտածվեց և իրագործվեց «Ամբողջ ծանրությամբ» սերիալում՝ գործադիր պրոդյուսեր Վինս Գիլիգանի կողմից։ Սերիալի գլխավոր հերոսը՝ Ուոլտեր Ուայթը, սովորական դպրոցի ուսուցչից վերածվում է դաժան նարկոբարոնի։ Սցենարիստի պնդմամբ նա պարոն Չիպսին դարձրեց Ալ Կապոնե։

## Տես նաև
* Անտագոնիստ
* Գրական-գեղարվեստական կերպար

## Ծանոթագրություններ

## Արտաքին հղումներ
* 

Կատեգորիա:Թատրոն
Պանկորբոյի ամրոց

**Պանկորբոյի ամրոց** (), ամրոց Իսպանիայի Բուրգոս տարածաշրջանում, համանուն Պանկորբո շրջանի ժայռոտ լեռնաշղթայի վրա։ Ինչպես և մնացած ամրոցները այն նույնպես ունեցել է ռազմավարական նշանակություն։

## Պատմություն
Արաբների թերակղզի ներխուժումից հետո, որոշվել էր տեղանքը ազատեին մուսուլմաններից, որոնք դեռ չէին կարողացել ամրապնդվեին այդ տարածաշրջանում, որպեսզի կարողանային տվյալ հատվածը պաշտպանն էին հետագայում այլ հյուրերի ներկայությունից։ 9-րդ դարում գյուղացիների աջակցությամբ սկսվում է Պանկորբոյի ամրոցի վերակառուցումը, որպես ռազմական կարևոր նշանակության կառույց թերակղզում։ 1380 թվականի ամրոցը սկսում է պատկանել այդ ժամանակվա ամենազարգացած քաղաքներից մեկի՝ Բուրգոսի, քաղաքային խորհրդին։

Ֆրանսիացի հեղինակը նկարագրում էր ամրոցը.
*Այն ուներ ժայռ, որը գերիշխում էր տարածքի նկատմամբ, այնպես ակնառու, որ թվում է անհասանելի է և նրա վրա նա ստեղծել է անառիկ ամրոց, որն ուներ քսան քայլ լայնություն և հարյուր հիսուն քայլ երկարություն, և որպեսզի կարողանան բարձրանալ նրա վրա, աստիժանները արվել են հենց ժայռի վրա մագլցելու միջոցով։ Մեկ այլ ժայռ, որը թաքնվում է մարդու հայացքից, տեղադրված է հրետանին:*

18-րդ դարում, պատերազմի ժամանակ ամրոցը այրվում է։

## Ճարտարապետություն
Ամրոցը ունի հիանալի դիրք շնորհիվ տեղանքի լանդշաֆտի։ Ունի շատ հզոր պաշտպանողական ներուժ, քանի որ գտնվում է անհաղթահարելի կիրճ բարձունքի վրա։ Ամրոցը բաժանվում է երկու մասի։ Առաջինը դա Սուրբ Մարտայի ամրոցն է, որը հայտնի ե Լա Սալա անունով, իսկ երկրորդը դա Էնգրացիայի բերդն է, որը գտնվում է տեղանքի ամենաբարձր հատվածի վրա։ Սուրբ Մարտայի տեղում եղել է հին հռոմեական ինչ-որ շինություն։

Ներկայումս ամրոցը գտնվում է ավերված վիճակում։ Պահպանվել է պարսպի, աստիճանների և դռների մի որոշ հատված։

## Ծանոթագրություններ

## Արտաքին հղումներ
* http://www.castillosnet.org/espana/informacion.php?ref=BU-CAS-045
* https://es.wikipedia.org/wiki/Pascual_Madoz, *Diccionario geográfico-estadístico-histórico de España y sus posesiones de Ultramar. Tomo 12*, Madrid, 1849. Página 668
* Iñaki Sagredo, *Navarra, Castillos que defendieron el reino, Tomo IV*. Página 112. Pamiela, Pamplona, 2009. 
* José Javier Esparza, *La Gran Aventura del reino de Asturias. Así empezó la Reconquista*, La Esfera de los Libros, Madrid, 2009, .

Կատեգորիա:Իսպանիայի ամրոցներ
Հասմիկ Սիմոնյան (բանասեր)

**Հասմիկ Արշալույսի Սիմոնյան** (), հայ բանասեր, բնագրագետ, աղբյուրագետ։ Բանասիրական գիտությունների դոկտոր (1992), պրոֆեսոր (1994)։

## Կենսագրություն
Հասմիկ Սիմոնյանը ծնվել  է Երևանում։ 1963 թվականին ավարտել է Երևանի պետական համալսարանը։ 1968 թվականից ՀՀ ԳԱԱ գրականության ինստիտուտի առաջատար գիտաշխատող, 1990-2001 թվականներին՝ միաժամանակ՝ Երևանի Կոմիտասի անվան կոնսերվատորիայի հայոց լեզվի և գրականության ամբիոնի վարիչ։

Աշխատությունները վերաբերում են հայ հին և միջնադարյան մատենագրությանը, հայ-բյուզանդական, հայ-արաբական գրականության աղերսներին, ձեռագրագիտության և բնագրագիտության հարցերին։

## Երկեր
* Հայ միջնադարյան կաֆաներ (X-XVI դդ.), Երևան։ Հայկական ԽՍՀ ԳԱ հրատարակչություն, 1975։
* Պատմութիւն Աղեքսանդրի Մակեդոնացւոյ,  Երևան։ ՀԽՍՀ ԳԱ, 1989։
* Մանկավարժի կյանքը։ (Վ. Գևորգյանի դիմանկարը), Երևան։ ՀՀ ԳԱԱ «Գիտություն» հրատարակչություն, 1996։
* The first Armenian literary Translation and Movses Khorenatsi, Leiden, 1991.

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Հայ աղբյուրագետներ
Կատեգորիա:Հայ բանասերներ
Կատեգորիա:Հայ պրոֆեսորներ
Հասմիկ Սիմոնյան (այլ կիրառումներ)

**Հասմիկ Սիմոնյան** անունը կարող է վերաբերել հետևյալ անձանց.

* Հասմիկ Սիմոնյան (բանասեր) (1941-2001), հայ բանասեր, բնագրագետ, աղբյուրագետ։
* Հասմիկ Սիմոնյան (բանաստեղծ) (1987), հայ բանաստեղծ։ Հայաստանի նախագահի երիտասարդական մրցանակի դափնեկիր (2006)։

## Ծանոթագրություններ
Մոնաստերիո դե Ռոդիլյայի ամրոց

**Մոնաստերիո դե Ռոդիլյայի ամրոց** (), ամրոց Իսպանիայի Բուրգոս տարածաշրջանում, **[[Ռոդիլիա]]յի** վանական համալիրից քիչ հեռու, այդ պատճառով էլ շատերը համարել են նրանց մեկ միասնական կառույց և ամրոցն էլ անվանել են վանական համալիրի անունով։ Այն կառուցվել է 9-րդ դարում, տեղանքի ժայռապատ լեռնազանգվածի վրա։ Ներկայումս այն կիսավեր է։ Այն ժայռի վրա, որտեղ գտնվում է ամրոցը, բացվում է հիանալի տեսարանմ դեպի հարթավայրը։
1949 թվականի ապրիլի 22-ի հրամանով Ռոդիլյա վանական համալրիը և Մոնաստերիո դե Ռոդիլյայի ամրոցը ստացավ հատուկ պահպանվող հուշարձանի կարգավիճակ։

## Պատմություն
**Գրաֆ  Դիեգո Պորցելոսը** () 884 թվականին բնակություն է հաստատում Բուրգոսում։ Վանական համալիրի ամրոցը կառուցվում է հենց այդ ժամանակ, որպեսզի պաշտպանի գաղութականների նոր տարածքները որոնցում նրանք հաստատվել էին, ստեղծելով Ուրբելի ամրոցի և այլ ամրոցների հետ Բուրգոսի տարածաշրջանի պաշտապանողական շղթան։ Արխիվային փաստաթղթերի մեջ Մոնաստերիո դե Ռոդիլյայի ամրոցի մասին հիշատակվում է 1011 թվականին։

1028 թվականին, այն բանից հետո երբ սպանվում է Գարսիա Սանչես դե Կաստիլիան (), ամրոցը իր հարստություններով անցնում է Նովարայի արքա Սանչո 3-րդին։

## Ճարտարապետություն
Ամրոցը ունի հնգանկյուն հատակագիծ, որը հարմարեցված է ժայռի ռելիեֆին։ Տոնակատարության աշտարակը և գլխավոր դարպասը գտնվում են ամրոցի հյուսիսային հատվածում։ Հարավային հատվածում ունեցել է պատշգամբ, որի մի կողմում գտնվել է պարիսպը։

Ներկայումս հազիվ է պահպանվել աշտարակի մի հատվածը և ֆունդամենտը։ Պահպանված որմնանկարը թվագրվում է 20-րդ դարին։ Գանձագողերի կողմից ամրոցից տարվել է նաև այն սալիկը, որի վրա առկա է եղել լատինատառ գրություն։ Վերոհիշյալ սալիկը, ինչպես նաև ամրոցի շինարարության համար օգտագործված շինանյութը բերվել է այդտեղ գտնվող հին հռոմեական Տրիտի Աուտրիգոն () բնակավայրից։

## Ծանոթագրություններ

## Արտաքին հղումներ
* http://romanicoburebano.blogspot.com/2011/04/castillo-de-monasterio-de-rodilla-e.html 
* dialnet.unirioja.es/servlet/fichero_articulo?codigo=1404274 
* http://www.arteguias.com/monasterio/rodilla.htm 

Կատեգորիա:Իսպանիայի ամրոցներ
Լոուրենս Դոհերտի

270px|thumb|Լոուրենս Դոհերտի
**Հյու Լորենս «Լաուրի» Դոհերտի** (, ) , բրիտանացի թենիսիստ։

Դոհերտին նախկին թիվ մեկ ռակետն է և բրիտանացի մեկ այլ թենիսիստի՝ Ռեջինալդ Դոհերտիի կրտսեր եղբայրը։ Նա Մեծ սաղավարտի վեցակի չեմպիոն է և երկակի օլիմպիական չեմպիոն մենախաղում և զուգախաղում։ Նա առաջին ոչ ամերիկացի թենիստն է, ով 1903 թվականին հաղթեց ԱՄՆ թենիսի բաց առաջնությունը։

## Վաղ կյանք
thumb|270px|Լոուրենս Դոհերտին (աջից) իր եղբոր հետ
Դոհերտին ծնվել է 1875 թվականին Ուիմբիլդոնում, Վիլյամ Դոհերտիի ամենակրտսեր տղան էր։ Դոհերտին իր երկու եղբայներից կարճահասակ էր, երբ նրանք խաղում էին Ուիմբիլդոնի մրցաշարում 19-րդ դարի վերջում։

Իր եղբոր պես նա կրթվել է Վեստմինսթերի դպրոցում 1890-ից 1894 թվականներին։ 1892 թվականին նա նվաճում է Ռենշոուի գավաթը, որը ամբողջ Անգլիայի մինչև 16 տարեկանների գավաթն էր։

Բացի թենիսից նա նաև խաղացել է գոլֆ։

## Կարիերա
Եղբայրները սկսել են թենիս խաղալ իրենց հայրիկի հետ առողջական նկատառումներով։ Հայտնի որպես «Լիթլ դու», Դոհերտին հաղթել է Ուիմբիլդոնում հինգ անգամ մենախաղում և ութ անգամ զուգախաղով իր եղբոր հետ։ 1903 թվականին նա դարձավ առաջին թենիսիստը, ով հաղթեց Մեծ Սաղավարտի մրցույթում իր հայրենիքից դուրս` հաղթելով գործող չեմպիոն Վիլյամ Լարնեդին ԱՄՆ բաց առաջնության եզրափակչում։ Նա մենախաղով հինգ անգամ անընդմեջ հաղթել է Բրիտանիայի փակ կորտով թենիսի մրցույթում 1901-ից 1906 թվականներին։ Նա նաև մենախաղում յոթ անգամ անընդմեջ (1900–1906) հաղթել է Հարավային Ֆրանսիայի առաջնություններում, որոնք տեղի էին ունենում Նիսում։

Դոհերտին նաև դարձել է 1900 թվականի Փարիզի Ամառային օլիմպիական խաղերի չեմպիոն մենախաղով։ Ոսկե մեդալներ 1900 թվականի խաղերում չէին տրվում։ Կիսաեզրափակչում նա պետք է խաղար եղբոր հետ, սակայն եղբայրը հրաժարվեց խաղալ իր դեմ և նա դուրս եկավ եզրափակիչ։ Եզրափակչում Դոհերտին հաղթեց Հարոլ Մահոնիին երեք սեթում։ Դոհերտի նաև նվաճեց զուգախաղի չեմպիոնի կոչումը եղբոր հետ միասին։

1902-ից 1906 թվականներին Դոհերտին խաղաց Բրիտանիայի հավաքականում Դեվիսի գավաթում և մնաց անպարտելի այս ժամանակահատվածում։ 1902 թվականին նա իր եղբոր հետ հաղթեց ԱՄՆ հավաքականին զուգախաղում, սակայն հավաքականը պարտվեց 3-2 հաշվով։ 1903 թվականին Դոհերտին հաղթեց և մենախաղի և զուգախաղի բոլոր հանդիպումները Դեվիսի գավաթի շրջանակներում և օգնեց Բրիտանիային նվաճել գավաթը։ 1904, 1905 և 1906 թվականներին նա Բրիտանիայի հավաքականի կազմում օգնեց պաշտպանել տիտղոսը։

1914 թվականին երբ սկսվեց Առաջին համաշխարհային պատերազմը, Դոհերտին կամավորագրվեց Թագավորական նավատորմի պահեստազորայիններին, սակայն 1915-ին դուրս եկավ առողջական խնդիրների պատճառով։

Դոհերտին մահացավ բակտերեմիայից 1919 թվականի օգոստոսի 21-ին Բրոդստեյրսսում` երկու տարի պայքարելով հիվանդության դեմ։ Նա իր եղբոր հետ միասին ներառվել է Թենիսի փառքի միջազգային սրահում 1980 թվականին։

## Ծանոթագրություններ

Կատեգորիա:Անգլիացի թենիսիստներ
Կատեգորիա:Քեմբրիջի համալսարանի շրջանավարտներ
Բիարի ամրոց

**Բիարի ամրոց** (), արաբների կողմից կառուցված և կաթոլիկների կողմից վերակառուցված պաշտպանական կառույց Իսպանիայի հարավ-արևելքում՝ Ալիկանտե գավառի Բիար քաղաքում։ Հիմնադրվել է 12-րդ դարում Ալ-Մոհադների տոհմի ներկայացուցիչների կողմից, ինչի մասին է վկայում ամրոցի անվանումը՝ «Biar», որ արաբերենից թարգմանաբար նշանակում է «ջրհոր»։ Ըստ պատմաբանների՝ ամրոցը կոչվել է համանուն բնակավայրի անունով։ 1245 թվականին ամրոցը գրավվել է կաթոլիկների կողմից, վերակառուցվել 1260-ական թվականների վերջերին ու 1293 թվականին։

## Պատմություն
Ռեկոնկիստայի ուշ շրջանում ներկայիս Բիրա քաղաքի տարածքով է անցել սահմանը Կաստիլիայի ու Արագոնի քրիստոնեական թագավորությունների ու մուսուլմանների Մուրսիայի (Ալ-Անդալուսի մի մասը) միջև։ Այդ տարածքում էլ մուսուլմանները 12-րդ դարում հիմնադրում են բերդ-ամրոցը, որը կառուցվում է լեռան վրա։

13-րդ դարում ամրոցը գրավվել է քրիստոնյաների կողմից ի դեմս Խայմե I թագավորի, սակայն գրավումից հետո վերջինս որոշել է չվտարել ամրոցի իսլամադավան բնակչությանը և թույլ է տվել նրանց մի որոշ ժամանակ բնակվել ամրոցում։ 1265 թվականին ամրոցը մի կարճ ժամանակով կրկին անցել է մավրերի ձեռքը, սակայն ապստամբության ճնշումից հետո հանձնվել է Առնաու դե Մոնցոյին, ով նախաձեռնել է ամրոցի առաջին նշանակալի վերակառուցումը։ 1293 թվականին Արագոնի Խայմե II թագավորը հրամայել է ուժեղացնել ամրոցի պաշտպանական հնարավորությունները, քանի որ այն շարունակում էր կարևոր դեր խաղալ Արագոնի ու Կաստիլիայի սահմանի վրա։ Ամրոցում կառուցվել են զորանոցներ, ինչպես նաև տնտեսական նշանակություն ունեցող բազմաթիվ շինություններ։

Կաստիլիայի ու Արագոնի հակամարտության ժամանակ՝ 1375 թվականին, ամրոցը պաշարել է Կաստիլիայի Պեդրո I թագավորը, սակայն չի կարողացել գրավել այն։ 14-րդ դարում՝ Կաստիլիայի ու Արագոնի միավորումից հետո, ամրոցը կորցնում է իր ռազմավարական նշանակությունն ու սկսում հետզհետե ավերվել, չնայած այնտեղ շարունակում էին ապրել մարդիկ։

1931 թվականին Բիարի ամրոցը ձեռք է բերել պատմագեղարվեստական ազգային հուշարձանի կարգավիճակ։ Արդեն մի քանի դար այն քաղաքային սեփականություն է։

## Կառուցվածք
Ամրոցը համակենտրոն կառույց է։ Գլխավոր աշտարակը (դիժոն) գտնվում է լեռան գագաթին, իսկ լեռան լանջերով ձգվում են երկու շարք պարիսպները։ Նախկինում եղել է պարիսպների երրորդ շարքը, որ ամբողջովին շրջափակել է Բիար քաղաքը։ Կենտրոնական աշտարակի բարձրությունը կազմում է 19 մետր։ Այն քառակուսաձև է, ունի երեք մակարդակ, իսկ վերևում կա ընդարձակ դիտահարթակ։ Հարավային կողմից ամրոցը հասնում է մինչև զառիթափ լեռնալանջ, ինչի պատճառով էլ այդ կողմում պատ չի կառուցվել։ Հյուսիսային կողմում կան տնտեսական նշանակության երկու բակեր, որոնք տեղակայված են տարբեր մակարդակների վրա՝ մեկը մյուսից վերև։ Գլխավոր դարպասները գտնվում են ամրոցի արևելյան կողմում։ Ամրոցը շրջապատում են բավական հաստություն ունեցող քարե պատերը։ Երկրորդ շարքի պարսպից պահպանվել են միայն մի քանի հատվածներ։

Ներկայում ամրոցում գործում է ազգագրական թանգարան։ Այնտեղ է գտնվում քաղաքային կառավարության նախկին շենքը։

## Պատկերասրահ


File:Casc antic des del castell.jpg
File:Castell de Biar des de la carretera de la Canyada.jpg
File:Castell de Biar des de la plaça de la Constitució.JPG
File:Pueblo y castillo de Biar, Alicante.jpg
File:Torre de l'homenatge del castell.jpg


## Ծանոթագրություններ

Կատեգորիա:Իսպանիայի ամրոցներ
Կորունիա դել Կոնդեի ամրոց

**Կորունիա դել Կոնդեի ամրոց** (), ռազմական ամրոց է, որը գտնվում է Իսպանիայի Բուրգոս տարածաշրջանում։ Այն գտնվել է նախկին հռոմեական Կլունիա քաղաքի՝ մոտ լեռնազանգվածի վրա, որը ունեցել է գերիշխող դիրք տարածքի նկատմամբ։ Հսկել է Կաստիլիա տարածաշրջանի հարավային հատվածը, որը ներառում էր Արանդիլլա () գետի հովիտը, որի վրա կառուցված երկու հռոմեական կամուրջների վրայով էր անցնում հին ճանապարհը։

## Պատմություն
Արաբ առաջնոևրդ Ալմանզորի հրամանով ամրոցում սկսում են շինարարական տարբեր աշխատանքներ կատարել, որից առանձնահատուկ ուշադրություն է գրավում գլխավոր աշտարակը, որի առաջին հարկը իրենից ներկայացնում է կամարավոր դարպաս։ Արձանագրությունները, որոնք հնում արվել են աշտարակի վրա, ներկայումս չեն պահպանվել։ Մուսուլման առաջնորդը ամրոցում միշտ թողնում էր իր զորքի մի մասը, որոնք ժամանակ առ ժամանակ հարձակվում էին տեղացի քրիստոնյաների վրա։

Հռոմեական Կլունիա քաղաքը 900-ական թվականներին արդեն կորցնում է իր դերը տարածքում, քանի որ տեղացիները պաշտպանվելու համար հեռանում էին այնտեղից ավելի ապահով շրջաններ։ Նրանից հեռու՝ գրոհներից պաշպանվելու համար, ավելի հարմար տեղանքում, միջնադարի պայմաններին համապատասխան կառուցվում է Կորունա () գյուղը։ Ալմանզորի և նրա զորքի հեռանալուց հետո՝ ինչպես և բնորոշ է այդ տարածաշրջանի բնիկներին, Կորունայում նույնպես բնակչությունը սկսում է զբաղվել անասնապահությամբ և գյուղատնտեսությամբ։ Այդ ժողովուրդը ենթարկվում էր արքային, մինչև Ալֆոնսո 9-րդը լիազորությունները տալիս է Խուան Մարտինես դե Լեյվային (): Տարածքը դառնում է ՙկռվախնձոր՚ տարբեր ազնվական ընտանիքների համար։ Լորենցո Սուարես դե Մենդոզան ()  Էնրիկե 4-րդի () միջոցով ստանում է կոմսի տիտղոս և աջակցում նրան այդ քաղաքական պայքարում։

## Ճարտարապետություն
Ամրոցն ունի երկարավուն տեսք, որը զբաղեցնում է բլրի արևմտյան հատվածը։ Հնում այնտեղ եղել է ավելի հին ամրոց։ Պարիսպը, որը լավ չի պահպանվել, ապահովել էր անվտանգությունը բոլոր չորս կողմերից։ Բլրի անհավասարության պատճառով, պարսպի ամրությունը պահպանվելու համար, փորվել են հատուկ փոսեր։ Ամրոցի որոշ հատվածներում լայնությունը հասել է 22 մետրի, իսկ երկարությունը կրկնակի անգամ ավելի էր։ Ամրոցի այն հատվածը որտեղ պարսպաշարերը ամենամոտն էին, նրա թույլ օղակն էր։ Այդ պատճառով էլ այնտեղ կառուցվել էին աշտարակներ։ Ամրոցի աշտարակները ունեցել են տարբեր տեսք՝ քառակուսի հատակագծով կամ գլանաձև, և իրար նկատմամբ տարբեր բարձրություններ։ Ամրոցի մուտքը գտնվել է հյուսիսային կողմում։

## Պատկերասրահ

Castillo de Coruña del Conde (burgos).jpg
Castillo de Coruña del Conde.jpg
Castillo De Coruña Del Conde.jpg
Coruña del Conde Castle 2120.JPG


## Ծանոթագրություններ

## Արտաքին հղումներ
* http://castillosdelolvido.com/castillo-de-coruna-del-conde/ 
* http://www.coruñadelconde.es/turismo-y-ocio/monumentos/castillo-de-coru%C3%B1-del-conde 

Կատեգորիա:Իսպանիայի ամրոցներ
Բոյկա։ Անվիճարկելի

**«Բոյկա։ Անվիճարկելի»** (), 2016 թվականին արտադրված մարտաֆիլմ, որի գլխավոր դերում Սկոտ Էդկինսն է, այն «Անվիճարկելի» ֆիլմաշարքի չորրորդ սերիան է։ Ֆիլմի ռեժիսորը Թոդոր Չապկանովն է, իսկ նախորդ երկու ֆիլմերի ռեժիսոր Այզեկ Ֆլորենտայնը ներկայացել է, որպես պրոդյուսերներից մեկը։

Նկարահանումներն անցկացվել են Բուլղարիայում, 2015 թվականի հունիսից մինչ հուլիսի 31-ը։ Ֆիլմը թողարկվելու է 2016 թվականի հոկտեմբերի 18-ին։

## Սյուժե
Ռինգում մարտի ժամանակ Յուրի Բոյկան պատահաբար սպանում է հակառակորդին, դա նրան ստիպում է նորից մտածել այն բաների մասին, ինչին նա հավատում էր։ Նա իմանում է, որ իր կողմից սպանված հակռակորդի կինը վատնգի մեջ է, Բոյկան որոշում է փրկել նրան, որպեսզի քավի իր մեղքերը իր սպանված հակառակորդի դիմաց։

## Դերակատարներ
* Սկոտ Էդկինս — *Յուրի Բոյկա*
* Թեոդորա Դուխանիկովա — *Ալմա*
* Մարտին Ֆորդ — *Սարսափ*
* Ալոն Աբուտուլ — *Զուրաբ*
* Յուլիան Վերգով — *Սլավա*
* Վալենտին Գանև — *Մարկով*
* Բաշար Ռախալ — *Սկաուտ*
* Էմիլիեն Դե Ֆալկո — *Վիկտոր*
* Բրահիմ Աչչաբակկե — *Իգոր*

## Ծանոթագրություններ

## Արտաքին հղումներ
*  
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2016 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան մարտաֆիլմեր
Կատեգորիա:Մարտաֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Սան Ֆեռնանդոյի ամրոց (Բերգա)

**Սան Ֆեռնանդոյի ամրոց** () կամ **Սան Ֆեռանի ամրոց** (), պաշտպանական կառույց Իսպանիայի Կատալոնիա ինքնավար համայնքի Բարսելոնա պրովինցիայի Բերգա քաղաքում՝ Կերալտ լեռան ստորոտին։ Ներառված է Կատալոնիայի ճարտարապետական ժառանգության կադաստրում և պահպանվում է որպես մշակութային հուշարձան, որ արժեքավոր է ազգային տեսակետից։

## Պատմություն
Բերգայի ամրոցը, ամենայն հավանականությամբ, կառուցվել է այն տարածքում, որը մ.թ. 2-րդ դարի հռոմեացի ժամանակագիրները կոչել են *castrum vergium*. դա իբերների պաշտպանական համակարգ է, ովքեր ապրել են այդ տարածաշրջանում։ Այդ ռազմական կառույցի պաշտպանության ներքո սկսել է տարածվել բնակավայր, որը հետագայում վերածվել է Բերգա քաղաքի, որն էլ իր հերթին նպաստել է ամրոցի ընդարձակմանն ու նրա նշանակության մեծացմանը։ Ամրոցի վերաբերող առաջին փաստաթղթերը վերաբերում են 1095 թվականին։ 1190 թվականին ամրոցը պատկանել է Բերգա քաղաքի սենյորներին (թագավորող իշխան)։ 12-13-րդ դարերում ամրոցը զգալիորեն ընդարձակվում է։ 14-րդ դարում ամրոցի պատերը միանում են քաղաքի պարիսպներին։ Միաժամանակ կառուցվում է գոթական ոճի նոր եկեղեցի, որն ավերվել է 17-րդ դարում։ Նոր ժամանակներում ամրոցը եղել է ընդհարումների ու բախումների թատերաբեմ։ Այդ պատճառով էլ այն ստիպված են եղել վերակառուցել 18-րդ, իսկ հետո նաև 19-րդ դարերում, որովհետև Բերգա քաղաքը մասնակցել է Կառլական պատերազմներին։ Նույն դարի վերջին իսպանական բանակն ամրոցը հանձնել է մունիցիպալիտետին, իսկ վերջինս էլ 1928 թվականին այն փոխանցել է մասնավոր անձանց։ 1940 թվականին ամրոցի տարածքը վերածվել է բնակելի տարածքի։ Ավելի ուշ կառուցվել է հյուրանոց՝ փոփոխելով ամրությունների սկզբնական համակարգը։ 1988 թվականից ամրոցի տարածքը պատկանում է Բերգեդա կոմարկայի խորհրդին։ Ամրոցի ժամանակակից անունը Սան Ֆեռնանդո է։
մինի|ձախից

## Նկարագրություն
Սան Ֆեռնանդոյի ամրոցը միջնադարյան կառույց է, որ տեղակայված է Բերգա քաղաքի հին թաղամասից վերև։ Հյուսիսային կողմից ամրոցը պաշտպանված է գետի զառիթափ ափով, հարավային կողմից՝ բարձր պարսպով։ 1928 թվականին ամրոցը վաճառվել է մասնավոր անձի։ Այդ ժամանակ այն դեռ պահպանում էր իր կառուցվածքն ու հիմնական կառույցները։ 1940 թվականին ամրոցի օրիգինալ ճարտարապետական կառուցվածքի մի մասն ավերվել է այդտեղ զբոսաշրջային կենտրոն ստեղծելու նպատակով։ Ներկայում պահպանվել են պարսպի միայն մի քանի հատվածներ, որոնք ունեն 9 մետր երկարություն, 2 մետր բարձրություն և 0,5 մետր հաստություն։ Այդ վայրը կոչվում է Bonete (ամրաշինության ամենաբարձր մասերից մեկը)։ Պատերը շինված են քիչ մշակված քարերից, բացառությամբ դուրս ցցված հատվածների, որտեղ դեռ պահպանվել են մի շարք մշակված քարեր (sillares): Վերակառուցման ժամանակ այնտեղ աշխատած բանվորները նշել են, թե իրենք տեսել են գերեզմաններ այն վայրում, որտեղ հիմա ջրավազանն է։

## Ծանոթագրություններ

## Արտաքին հղումներ
* Իսպանիայի ամրոցներ․ Բերգեդայի ամրոց; castillosnet.org 
* Միջնադարյան Կատալոնիա․ Սան Ֆեռանի ամրոց; catalunyamedieval.es 
* Միջնադարյան Բերգա․ Սան Ֆեռանի ամրոց; murallaberga.blogspot.com 
* Պատկերասրահ; turismeberga.cat 

Կատեգորիա:Իսպանիայի ամրոցներ
Վարդգես Նաջարյան

**Վարդգես Հակոբի Նաջարյան** (), հայ վնասվածքաբան-օրթոպեդ։ Բարերար։ Վիրաբույժ-օրթոպեդների ամերիկյան ակադեմիայի անդամ (1969), Ամերիկյան վիրաբույժների քոլեջի անդամ (1970)։

## Կենսագրություն
Վարդգես Նաջարյանը ծնվել է 1930 թվականին Քեսաբում։ 1957 թվականին ավարտել է Բեյրութի ամերիկյան համալսարանը, 1958 թվականին՝ Չիկագոյի Հյուսիսարևմտյան համալսարանը։ 1962-1980 թվականներին եղել է Քլիվլենդի «Մետրոպոլ» հիվանդանոցի գլխավոր օրթոպեդ, 1979 թվականից՝ Գլենդելի «Մեմորիալ» հիվանդանոցի գլխավոր օրթոպեդ։ 1980 թվականից Կալիֆոռնիայի բժշկական ընկերակցության անդամ։ 1982-1991 թվականներին Գլենդելի հեռուստատեսությամբ կազմակերպել և վարել է «Առողջապահության պահ» հայկական հաղորդաշարը։ 1985 թվականին Երևանի Վնասվածքաբանության և օրթոպեդիայի ԳՀԻ-ում ներդրել է վիրաբուժական հոդադիտակ (արթրոսկոպ), 1995 թվականին Երևանի կենտրոնական զինվորական հոսպիտալում հիմնադրել է մասնագիտացված վիրաբուժական բաժանմունք։

Բժիշկ Վարդգես և Մերի Նաջարյաններ ամուսնական զույգը Երևանում ստեղծել է առաջին «արտոսկոպիկ վիրաբուժության համակարգը», ՀՀ մի շարք կլինիկաների և հիվանդանոցների անհատույց առաքել է դեղորայք և բժշկական սարքավորումներ։ Կալիֆոռնիայում հիմնել են «Հայ բժշկական օգնությունը» (Medical Outreach for Armenians), որը Հայաստանում հիմնել է առաջին ակնաբուժական կենտրոնը։ ԱՄՆ-ում «Հայ բժշկական օգնությունը» մի քանի դրամահավաքներ և 6 հեռուստամարաթոն է կազմակերպել։ Կազմակերպել են Սպիտակի երկրաշարժից տուժած երեխաների բուժումն ու պրոթեզավորումն ԱՄՆ-ում, հիմնել ու կահավորել է Ստեփանակերտի հոսպիտալի վերակենդանացման բաժանմունքը (կոչվում է Վարդգես և Մերի Նաջարյանների անունով), Ղարաբաղյան պատերազմի տարիներին աշխատել են խրամատներում և վրաններում, փրկել զինվորների։

## Պարգևներ
* ՀՀ բանակի գնդապետ, 1996 
* «Էլլիս Այլընդ» պատվո մեդալ, 2014 
* «Դրաստամատ Կանայան» գերատեսչական մեդալ, 2015

## Ընտանիք
* Կինը՝ Մերի Նաջարյան, վիրահատարանի բուժքույր 
* Որդի՝ Արա Նաջարյան, Գլենդելի նախկին քաղաքապետ, քաղաքի խորհրդի անդամ
**Որդի՝ Արմեն Նաջարյան, ծրագրավորող
**Որդի՝ Ռաֆի Նաջարյան, ԱՄՆ օդային ուժերի փոխգնդապետ, Իրաքյան պատերազմի վետերան 
**Դուստր՝ Մարո Յակուբյան, փաստաբան

## Ծանոթագրություններ

Կատեգորիա:Բեյրութի ամերիկյան համալսարանի շրջանավարտներ
Կատեգորիա:Հայ բարերարներ
Կատեգորիա:Հայ բժիշկներ
Կատեգորիա:Հայ վնասվածքաբաններ
Կատեգորիա:Հայ օրթոպեդներ
Տրյուսի

**Տրյուսի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։

Համայնքի INSEE կոդը 02751։

## Բնակչություն
2010 թվականի տվյալներով՝ համայնքի բնակչությունը կազմում է 147 մարդ։

## Տնտեսություն
2010 թվականին համայնքի 97 աշխատունակ (15-64 տարեկան) բնակիչներից 75-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը կազմել է 77,3%, 1999 թվականին եղել է 73,2%)։ 75 տնտեսապես ակտիվ բնակիչներից աշխատում էին  69-ը (38 տղամարդ և 31 կին), գործազուրկ էին 6 մարդ (5 տղամարդ և 1 կին)։ 22 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 14-ը՝ թոշակառուներ, 4-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ - Տրյուսի 

Կատեգորիա:Էնա դեպարտամենտի կանտոններ
Ֆոնտենել ան Բրի

**Ֆոնտենել ան Բրի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը՝ Շատո Տերի։

Համայնքի INSEE կոդը 02325։

## Բնակչություն
2010 թվականի տվյալներով՝ համայնքի բնակչությունը կազմում է 210 մարդ։

## Տնտեսություն
2010 թվականին համայնքի 135 աշխատունակ (15-64 տարեկան) բնակիչներից 105-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը կազմել է 77,8%, 1999 թվականին եղել է 67,6%)։ 105 տնտեսապես ակտիվ բնակիչներից աշխատում էին  96-ը (48 տղամարդ և 48 կին), գործազուրկ էին 9 մարդ (5 տղամարդ և 4 կին)։ 30 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 14-ը՝ թոշակառուներ, 5-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ - Ֆոնտենել ան Բրի
Ադրիանա Բիզի Ֆաբբրի

**Ադրիանա Բիզի Ֆաբբրի** (, ), իտալացի նկարիչ, ծաղրանկարիչ։

## Կենսագրություն
Ադրիանա Ֆաբբրին ծնվել է Ֆեռարայում, որտեղ էլ նա հանդիպել է իր ապագա ամուսնուն՝ լրագրող Ջաննետա Բիզիին։ Պատանեկությունն անցել է Պադովայում, որտեղ եղել է Ումբերտո Բոչչոնիի մոր հյուրը։ Պադովայում, հետագայում Միլանում, որտեղ նա տեղափոխվել է ընտանիքի հետ 1905 թվականին, ստեղծել է բազմաթիվ նկարներ, որպես ինքնուս նկարիչ դասեր է առել Գաետանո Պրևիատիի և Լուիջի Կոնկոնիի ստուդիաներում։

1907 թվականին ամուսնու հետ տեղափոխվել է Բերգամո, հաջորդ տարի Թուրինի 2-րդ կվադրինալեում ներկայացել է երկու աշխատանքով։ 1911 թվականին մասնակցել է Կաստելիո դի Ռիվոլիում կազմակերպված «Frigidarium» միջազգային հումորային ցուցահանդեսին, որտեղ արժանացել է բրոնզե մեդալի, նույն տարում մասնակցել է Միլանում Բոչչոնիի և այլ ֆուտուրիստների կազմակերպած 1-ին Esposizione Libera-ին։ Հետագա տարիների ընթացքում մասնակցել է այլ խմբակային ցուցահանդեսների, այդ թվում՝ Վենետիկի «Ca’ Pesaro», Միլանի «Famiglia Artistica» և «Società per le Belle Arti ed Esposizione Permanente»:

1914 թվականին դարձել է Nuove Tendenze խմբի անդամ, Միլանի Էնրիկո Ֆինցի կազմակերպության սրահում ունեցել է անհատական ցուցահանդես, որտեղ ներկայացել է 51 աշխատանքով։ Հանդես է եկել նաև որպես դիմանկարիչ և Առաջին համաշխարհային պատերազմի տարիներին արված նրա քաղաքական ծաղրանկարները տպագրվել են «Il Popolo d'Italia» (Իտալիայի մարդիկ) թերթում, աջակցել է նաև La Domenica Illustrata թերթին։

## Մահ
Մահացել է Վարեզեի Տրավեդոնա Մոնատե կոմունայում 1918 թվականին։

## Պատկերասրահ

7781 - Adrani Bisi Fabbri - La marchesa Pignatelli - Museo del Paesaggio (Verbania) - Foto Giovanni Dall'Orto, 8-Jan-2012.jpg
Adriana Bisi Fabbri – Aviatore.tiff
Adriana Bisi Fabbri – Chiesa di Sant'Alessandro.tif
Adriana Bisi Fabbri – Ritratto.tiff


## Ծանոթագրություններ

## Աղբյուրներ
* Laura Casone, Adriana Bisi Fabbri, online catalogue Artgate by Fondazione Cariplo, 2010, CC BY-SA (source for the first revision of this article).
* Luigi Sansone (ed) Adriana Bisi Fabbri, 1881-1918 Mazzotta, 2007, ISBN 978-88-202-1840-9

## Արտաքին հղումներ

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Իտալացի արվեստագետներ
Կատեգորիա:Իտալացի ծաղրանկարիչներ
Կատեգորիա:Իտալացի նկարչուհիներ
ԱՄՆ բաց առաջնության կանանց մենախաղ 2016

225px|մինի|աջից|Կանանց մենախաղի մրցաշարի հաղթող Անժելիկա Քերբերը
225px|մինի|աջից|Եզրափակիչի մասնակից Կարոլինա Պլիշկովան
**ԱՄՆ բաց առաջնության կանանց մենախաղ 2016**, Մեծ Սաղավարտի կանանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։

Ֆլավիա Պենետան հանդիսանում էր մրցաշարի գործող չեմպիոն, սակայն չի պաշտպանել տիտղոսը 2015 թվականի մրցաշրջանի վերջում պրոֆեսիոնալ կարիերան ավարտելու պատճառով։

Սերենա Ուիլյամսը փորձում էր նոր ռեկորդ սահմանել Բաց դարաշրջանում՝ հաղթելով Մեծ Սաղավարտի կանանց մենախաղի 23-րդ մրցաշարը, սակայն կիսաեզրափակչում նա պարտություն է կրել Կարոլինա Պլիշկովայից։ Նա 22 հաղթանակով առաջին հորիզոնականն է բաժանում Շտեֆի Գրաֆի հետ։ Ուիլյամսը նաև փորձում էր շահել իր 7-րդ տիտղոսը ԱՄՆ բաց առաջնությունում։ Նա 6 տիտղոսով երկրորդ հորիզոնականն է բաժանում Կրիս Էվերտի հետ՝ զիջելով Մոլլա Մալորիին (8 տիտղոս)։

Վերին չորս դասակարգվածները (Սերենա Ուիլյամս, Անժելիկա Քերբեր, Գարբինե Մուգուրուսա և Ագնեշկա Ռադվանսկա) ներգրավվել են աշխարհի թիվ 1 ռակետի համար մրցապայքարին։ Սակայն Մուգուրուսան մրցապայքարից դուրս է մնացել երկրորդ շրջանում պարտություն կրելուց հետո, իսկ Ռադվանսկան և Ուիլյամսը պայքարը լքել են չորրորդ շրջանում և կիսաեզրափակչում։

Երրորդ շրջանում շվեդ Յոհաննա Լարսոնի նկատմամբ հաղթանակ տանելով Սերենա Ուիլյամսը նոր ռեկորդ է սահմանել Մեծ Սաղավարտի մրցաշարերի պատմության մեջ՝ 307-րդ անգամ հաղթանակ տանելով Մեծ Սաղավարտի մրցաշարերում և գերազանցելով Մարտինա Նավրատիլովայի արդյունքը։ Նրա վերջնական ցուցանիշը դարձել է 309 հաղթանակ։

Անժելիկա Քերբերը դուրս է եկել մրցաշրջանի ընթացքում Մեծ Սաղավարտի մրցաշարերի իր երրորդ եզրափակիչը և կիսաեզրափակչում հաղթանակից և Սերենա Ուիլյամսի պարտությունից հետո դարձել է աշխարհի թիվ 1 ռակետ։ Եզրափակիչում հաղթելով Կարոլինա Պլիշկովային, նա կարիերայում երկրորդ անգամ արժանացել է Մեծ Սաղավարտի մրցաշարի հաղթողի տիտղոսին՝ երկուսն էլ միևնույն մրցաշրջանում։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց

### Ստորին ցանց




### Վերին ցանց

### Ստորին ցանց



### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* ԱՄՆ բաց առաջնության պաշտոնական կայք
* ԱՄՆ բաց առաջնության կանանց մենախաղի ցանց 
* ԱՄՆ բաց առաջնության հաղթողներ և եզրափակիչի մասնակիցներ 

Կատեգորիա:ԱՄՆ-ի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Կատեգորիա:2016 կանանց թենիսում
Ֆոնտեն լե Կլեր

**Ֆոնտեն լե Կլեր** () համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը 02320։

## Բնակչություն
2010 թվականի տվյալներով՝ համայնքի բնակչությունը կազմում է 289 մարդ։

## Տնտեսություն
2010 թվականին համայնքի 207 աշխատունակ (15-64 տարեկան) բնակիչներից 154-ը տնտեսապես ակտիվ էին, 53-ը՝ ոչ ակտիվ (ակտիվության ցուցանիշը կազմել է 74,4%, 1999 թվականին եղել է 73,2%)։ 154 տնտեսապես ակտիվ բնակիչներից աշխատում էին  137-ը (72 տղամարդ և 65 կին), գործազուրկ էին 17 մարդ (9 տղամարդ և 8 կին)։ 53 տնտեսապես ոչ ակտիվ բնակիչներից 26-ը եղել են աշակերտներ կամ ուսանողներ, 18-ը՝ թոշակառուներ, 9-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ - Ֆոնտեն լե Կլեր
Ֆրանսիյի Սելանսի

**Ֆրանսիյի Սելանսի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը 02330։

## Բնակչություն
2010 թվականի տվյալներով՝ համայնքի բնակչությունը կազմում է 465 մարդ։

## Տնտեսություն
2010 թվականին համայնքի 295 աշխատունակ (15-64 տարեկան) բնակիչներից 204-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 69,2%, 1999 թվականին եղել է 68,6%)։ 204 տնտեսապես ակտիվ բնակիչներից աշխատում էին  187-ը (102 տղամարդ և 85 կին), գործազուրկ էին 17 մարդ (6 տղամարդ և 11 կին)։ 91 տնտեսապես ոչ ակտիվ բնակիչներից 27-ը եղել են աշակերտներ կամ ուսանողներ, 45-ը՝ թոշակառուներ, 19-ը տնտեսապես ոչ ակտիվ էին այլ պատճառներով։

* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ - Ֆրանսիյի Սելանսի
Բուրգոսի ամրոց

ձախից|մինի
**Բուրգոսի ամրոց** (իսպաներեն՝ Castillo de Burgos), ամրոց Իսպանիայի Բուրգոս քաղաքում։ Գտնվում է Սան Միխել բլրի վրա, քաղաքից 75 մետր վերև և ծովի մակարդակից 981 մետր բարձրության վրա։ Ամրոցում կատարվել են հնագիտական պեղումներ։

1925-1926 թվականներին այստեղ փորձում էին գտնել Նապոլեոնյան ժամանակաշրջանի ռազմական ֆայլեր, երբ ֆրանսիացիները նահանջի ժամանակ պայթեցրեցին ամրոցը։

Ամրոցի ընդհանուր ատրիբուտների համաձայն, նրա ծագումը վերագրվում է Վեստգոթերին։

Ֆրանսիական Օկուպացիայի ընթացքում, 1813 թվականի հունիսի 15-ին ֆրանսիական զորքերը որոշում են լքել ամրոցը, և այն ոչնչացնում են պայթուցիկ ռումբերով։ Պայթյունի արդյունում ամրոցը գրեթե լիովին ավերվեց, այժմ միայն ավերակներ են մնացել։

## Պատմություն
1980-ական թվականներին, հնագիտական պեղումների արդյուքնում հայտնաբերվել են հնագույն մարդու բնակության հետքեր Դեպոզիտո, Սան Միխել և Կաստիլո բլուրների վրա։

Ամրոցի բլրի վրա հայտնաբերվել են հնագույն քաղաքի հետքեր, որոնք թվագրվում են մ.թ.ա 2000 թ.:

Ամրոցը որպես նահանգային բանտ է օգտագործվել Գալիսիային Գարսիա 2-րդ, Լեոնի Ալֆոնսո 6-րդ և Թոմաս Գորնայի, Անգլիայի Էդվարդ երկրորդ թագավորի մարդասպանի կառավարման տարիներին։

## Ծանոթագրություններ
* José Luis Urribarri, Primeros asentamientos humanos en la ciudad de Burgos: I El Yacimiento arqueológico del castillo y Cerro de San Miguel. Burgos: Aldecoa 1987.
* José Sagredo García, El castillo de Burgos: Una recuperación en marcha. City Hall of Burgos, 1999 ISBN 84-87876-15-3.
* Eduardo Carmona Ballestero, Antiguas noticias, nuevas interpretaciones: la ocupación campaniforme del Cerro del Castillo de Burgos. SAGVNTVM (P.L.A.V.) 45, 2013: 49 - 64
* Hernando del Pulgar, Crónica de los Reyes Católicos , 1481-1490
* in his work Los Reyes Católicos y la ciudad de Burgos desde 1541 hasta 1492 (Spanish National Research Council - 1943)
* La torre de Burgos in Telegrafía Óptica .

Կատեգորիա:Իսպանիայի ամրոցներ
Կատեգորիա:9-րդ դարում կառուցումն ավարտված շենքեր և կառույցներ
Կատեգորիա:Դղյակներ այբբենական կարգով
Կատեգորիա:884 հիմնադրումներ
Գաբրիել Գյոզալյան

**Գաբրիել Պապիկի Գյոզալյան** (), ՀՀ պետական գործիչ, Հայաստանի Արագածոտնի մարզպետ։

## Կրթություն
* 1976-1981 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը։
* 1963-1973թթ.- սովորել և ավարտել է Աշտարակի շրջանի Փարպիի միջնակարգ դպրոցը։

## Աշխատանքային գործունեություն
* 1981-1989 թթ. - Աշտարակի «Հայգյուղշինտրեստ-2» տրեստ` վարպետ, աշխղեկ, բրիգադիր
* 1989-1989 թթ. - Հայկական ՍՍՀ Պետշինի «Պրոգրես» միավորում` տեղամասի պետ
* 1989-1997 թթ. - «Հայգյուղջրշին» միավորում` Աշտարակի N 9 ՇՄՇ-ի գլխավոր ինժեներ
* 1997-1998 թթ. - ՀՀ կառավարությանն առընթեր անշարժ գույքի կադաստրի պետական կոմիտե` «Անշարժ գույքի կադաստր-Աշտարակ» ՊՓԲԸ-ի գրանցման բաժնի պետ
* 1998թ. - ՀՀ Արագածոտնի մարզպետարան` մարզպետի գլխավոր խորհրդական
* 1998-2003 թթ. - ՀՀ Արագածոտնի մարզպետի տեղակալ
* 2003-2009 թթ. - ՀՀ Արագածոտնի մարզպետ
* 2011-2015 թթ. - «Аэропоника» ԲԲԸ` գործադիր տնօրեն
* 2016 թվականի մարտի 3-ին ՀՀ Կառավարության որոշմամբ նշանակվել է Հայաստանի Հանրապետության Արագածոտնի մարզպետ։

Հայ Յեղափոխական Դաշնակցութիւն կուսակցության անդամ է։
 
Զինապարտ է, լեյտենանտ։

## Ընտանիք
Ամուսնացած է, ունի երեք զավակ, երկու թոռ։

## Պարգևներ
* Պարգևատրվել է ՀՀ զինված ուժերի «Դրաստամատ Կանայան» մեդալով։

## Ծանոթագրություններ

## Արտաքին հղումներ
* Արագածոտնի մարզպետարանի պաշտոնական կայք

Կատեգորիա:ՀՊՃՀ շրջանավարտներ
Կատեգորիա:Արագածոտնի մարզպետներ
Կատեգորիա:Հայ պետական գործիչներ
Գուարդիաս Վիեխասի ամրոց

**Գուարդիաս Վիեխասի ամրոց** (իսպ. Castillo de Guardias Viejas), ամրոց Լոս Բանյոս դե Գուարդիաս Վիեխասում, Ալմերիայի շրջան,Անդալուզիայի ինքնավար համայնք, Իսպանիա։ Կառուցվել է 1769 թվականին՝ Միջերկրական ծովի մոտ ցածրադիր վայրում։ Պատկանում է Անդալուզիայի տարածաշրջանային կառավարությանը։ Կառավարությունն իրականացրել է վերանորոգման աշխատանքներ, բացվել է Նապոլեոնյան դարաշրջանի հագուստների և զենքերի մշտական ցուցահանդես։ Վերակառուցվել է 1980 թվականին։ 1985 թվականին ընդգրկվել է Իսպանիայի մշակութային ժառանգությունների ցանկում ():
մինի|ձախից

Ամրոցը քաղաքի հինգ ամրոցներից մեկն է։

2000 թվականին այնտեղ ացնկացվել են երաժշտական փառատոններ, ինչպիսիք են Natural music Festival-ը և Creamfields Andalucía:

## Ծանոթագրություններ

## Արտաքին հղումներ
*Información en www.castillosnet.org
*Información en el Boletín del Instituto Andaluz del Patrimonio Histórico

Կատեգորիա:Իսպանիայի ամրոցներ